CELEX: 62009TN0194
Language: el
Date: 2009-05-13 00:00:00
Title: Υπόθεση T-194/09: Προσφυγή της 13ης Μαΐου 2009 — Lan Airlines κατά ΓΕΕΑ — Air Nostrum (LÍNEAS AÉREAS DEL MEDITERRÁNEO LAM)

18.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 167/18
            
         Προσφυγή της 13ης Μαΐου 2009 — Lan Airlines κατά ΓΕΕΑ — Air Nostrum (LÍNEAS AÉREAS DEL MEDITERRÁNEO LAM)
   (Υπόθεση T-194/09)
   2009/C 167/36
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Lan Airlines, SA (εκπρόσωποι: E. Armijo Chávarri και A. Castán Pérez-Gómez, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Air Nostrum, Lineas Aéreas del Mediterráneo, SA (Manises, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               αφού λάβει υπόψη το παρόν δικόγραφο μαζί με τα συνημμένα σε αυτό έγγραφα, να κρίνει ότι έχει ασκηθεί εμπρόθεσμα και νομότυπα προσφυγή κατά της απόφασης του τέταρτου τμήματος προσφυγών του ΓΕΕΑ, της 19ης Φεβρουαρίου 2009, στην υπόθεση R 0107/2008-4 και να εκδώσει, κατόπιν των ενδεδειγμένων διαδικαστικών πράξεων, απόφαση με την οποία αφενός να ακυρώνει την παραπάνω απόφαση του τμήματος προσφυγών και αφετέρου να καταδικάζει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση κοινοτικού σήματος: Air Nostrum, Líneas Aéreas del Mediterráneo S.A.
   
      Σήμα προς καταχώριση: Λεκτικό σήμα «LINEAS AEREAS DEL MEDITERRANEO LAM» (αίτηση αριθ. 4 448 061), για υπηρεσίες της κλάσης 39.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν σήμα ή σημείο: Το κοινοτικό λεκτικό σήμα «LAN» (αριθ. 3 350 899), για υπηρεσίες των κλάσεων 35, 39 και 43 και το κοινοτικό εικονιστικό σήμα που συνίσταται στη λέξη «LAN», συνοδευόμενη από ένα αστέρι (αριθ. 3 694 957), για υπηρεσίες της κλάσης 39.
   
      Απόφαση του τμήματος ανακοπών: Απόρριψη της ανακοπής στο σύνολό της.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94 (που έχει αντικατασταθεί από τον κανονισμό 207/2009).